paragraph_text: Daniil Vjačeslavovič Kvjat (rus. Дании́л Вячесла́вович Квят) (Ufa, Rusija, 26. travnja 1994.) je ruski vozač automobilističkih utrka. Godine 2012. osvojio je naslov u Formuli Renault 2.0 Alps, a 2013. u Grand Prix 3 prvenstvu. U Formuli 1 vozio je od 2014. do 2017. i od 2019. do 2020., a najbolji rezultat mu je drugo mjesto na Velikoj nagradi Mađarske 2015. u Red Bullu. 2021. godine preuzeo je ulogu rezervnog vozača za Alpine.